Nordmannen, som også er kjent under kallenavnet «Greven», ble arrestert tirsdag morgen i Corrèze sør i Frankrike, ifølge den franske TV-kanalen RTL, skriver den anerkjente avisen Le Monde.

Vikernes ble pågrepet på gården sin i byen Salon La Tour, skriver Le Monde. Fransk politi gjennomsøker nå gården.

Også Vikernes kone skal være pågrepet, skriver den franske avisa Lamontagne.

Vikernes er varetektsfengslet i fire dager, og det er ventet at paret etterhvert fraktes videre til Paris, opplyser franske påtalemyndigheter til NTB.

Kjæresten var medlem av en skyteklubb og kjøpte nylig fire våpen lovlig, ifølge RTL.

– Husundersøkelsene fortsetter, nå må vi la etterforskerne få tid til å etablere fakta, sier en kilde tett på etterforskningen til Reuters.

Vikernes er tidligere dømt til 21 års fengsel for drap i Norge.

Bakgrunn: Dette er Varg Vikernes

Elden: – Ikke kjent med siktelse

Utenriksdeparetementet opplyser til NRK at de er i kontakt med den norske ambassaden i Paris.

– Vi kjenner kun saken gjennom media. Vi har bedt den norske ambassaden i Paris om å undersøke med fransk politi, sier Ragnhild Imerslund, kommunikasjonssjef i UD til NRK.

– Vi kan ikke kommentere denne saken, sier informasjonsrådgiver Siv Alsen i PST om at Varg Vikernes er pågrepet.

– Jeg ikke er gjort kjent med noen siktelse eller om saken har noen tilknytning til Norge, sier advokat John Christian Elden som tidligere har representert Varg Vikernes.

PST henviser til fransk politi og kan ikke svare på om norske myndigheter har hatt noe med saken og gjøre.

Har du tips om dette? Kontakt NRK

– Vi har ikke hørt noe fra fransk politi. Dette er en sak de jobber med nasjonalt, og dersom de trenger vår bistand regner vi med at de tar kontakt med oss, sier Anne Bye Sandal i Kripos til NRK.



– Bosatt i Frankrike

Fakta om Varg Vikernes Foto: Rustem Adagamov Ekspandér faktaboks Født i Bergen 11. februar 1973.

Het opprinnelig Kristian Vikernes, men skiftet navn til Varg Vikernes.

Kjent som «Greven» etter artistnavnet «Count Grishnackh» i svartmetallmiljøet.

I 1994 ble han dømt til 21 års fengsel for drapet på Øystein Aarseth og tre kirkebranner, blant annet brannen i Holmenkollen kapell.

2003: Møtte ikke opp etter permisjon fra Berg fengsel.

2004: Dømt til 14 måneders fengsel for å ha kapret en bil under flukten i 2003.

2009: Løslatt etter 16 år.

2012: Flyttet til et småbruk i Corrèze sentralt i Frankrike med kona og barna.

2013: Pågrepet av fransk politi for terrorplanlegging, men sluppet fri etter to døgn.

Måtte 17. oktober møte i retten, tiltalt for offentlig oppfordring til rasehat og for å forsvare krigsforbrytelser.

Retten besluttet å utsette rettssaken som er berammet til tirsdag 3. juni 2014.

Vikernes har hele tiden nektet straffskyld. Kilder: NTB, Nettavisen, Aftenposten, Le Monde, NRK, VG

Varg Vikernes har tidligere erklært seg selv som nynazist.

I 1994 ble han dømt til 21 års fengsel for drapet på bandkollega Øystein Aarseth og tre kirkebranner, blant annet brannen i Holmenkollen kapell.

Han ble løslatt i 2009 etter å ha sonet 16 år, og flyttet til et småbruk i Telemark.

Ifølge Folkeregisteret er Vikernes nå bosatt i Frankrike der han opererer med nytt, fransk navn.



Franske aviser skriver at Vikernes bor på gården med tre barn.

– Vikernes er en mann som er i stand til å bruke vold. Det har vi sett før. Han har også blitt tatt med våpen tidligere. Vikernes er en klassisk nynazist og jødehater. Han er en rabiat ytterligående nasjonalist. Han vært fraværende de siste årene, men han har drevet en blogg på internett, med politisk innhold. Han var mellom annet veldig aktiv etter 22. juli og under Breivik-rettssaken, sier journalist og ekspert på høyreekstreme miljøer i Norge, Øyvind Strømmen til NRK.

Kritiserer Breivik

1994: Rettssaken mot Varg Vikernes (21) i Eidsivating lagmannsrett. Varg Vikernes, også kalt Greven, var tiltalt for drapet på Øystein Aarseth og for fire kirkebranner. Foto: Syversen, Johnny / SCANPIX

Etter at han slapp ut i 2009 har Vikernes gitt utrykk for svært ekstreme holdninger på nettet.

Han var en av mange som mottok terrordømte Anders Behring Breiviks såkalte manifest etter terrorhandlingene 22. juli.

I et innlegg fra i fjor kritiserer han Breivik for flere ting, blant annet for å ha drept nordmenn.

– Han angriper Breivik for å være frimurer og kritiserer ham for å være en jødisk marionett. Det renner over av raseteori og antisemittisme, sier journalist Tor Bach hos nettstedet Vepsen til NTB.

SKREV BREV PÅ FRANSK: Varg Vikernes har lagt ut et brev på bloggen sin der han blant annet advarer franske myndigheter mot innvandring.

Vikernes har også lagt ut et brev tiil Frankrike på sin nettside. Han advarer mot masseinnvandring og oppfordrer folk til å stemme på det høyreekstreme partiet Nasjonal front (FN).

Hevder han ble «tvunget» ut av Norge

«I 2009 ble jeg tvunget ut av Norge av grådige advokater som påstår at jeg skylder klientene deres flere titalls millioner kroner», skriver Vikernes på bloggen.



Han hevder at han har sneket seg tilbake til Norge for å spille inn musikk.

«Selv om jeg har klart å snike meg tilbake til Norge for å spille inn tre av de nye Burzum-albumene, så er musikken laget i Bretagne i Frankrike, der jeg har for det meste har bodd siden 2009».

Om hvordan han ser på Europas fremtid skriver han blant annet:

«Borgerkrig, rasekrig og en retur til ekstrem nasjonalisme er den eneste løsningen. Ingenting annet enn en ny istid kan stoppe innvandringen fra Asia og Afrika».

– Har bodd på gården med familien. Du trenger javascript for å se video. – Har bodd på gården med familien.

Innholdet som skulle vises her støttes dessverre ikke lenger.



